การเอาชีวิตรอดจากเครื่องบินตก การเตรียมความพร้อมสำหรับความปลอดภัยบนเที่ยวบิน การเตรียมพร้อมรับแรงปะทะ
เพลิงไหม้และควันไฟเป็นตัวการสำคัญของอัตราการเสียชีวิตส่วนใหญ่จากอุบัติเหตุเครื่องบินตก ควันไฟจากเพลิงไหม้ในเครื่องบินจะมีความหนามากและมีความเป็นพิษสูง จึงควรใช้ผ้าปิดจมูกและปากของคุณเพื่อหลีกเลี่ยงการหายใจเอาควันไฟเข้าไป หากทำได้ ให้ชุบผ้าให้เปียกเพื่อเพิ่มการป้องกันเป็นพิเศษ ก้มตัวให้ต่ำขณะที่คุณหลบหนีเพื่อลอดใต้ควันไฟที่เป็นชั้นหนา สิ่งนี้อาจดูเหมือนไม่ใช่เรื่องใหญ่ แต่การหมดสติเนื่องจากการสูดควันไฟเป็นสิ่งที่อันตรายที่สุดสิ่งหนึ่งที่อาจเกิดขึ้นได้ระหว่างช่วงเวลาวิกฤตนี้ คณะกรรมการด้านความปลอดภัยทางการขนส่งแห่งชาติของสหรัฐอเมริกากล่าวว่า 68 เปอร์เซ็นต์ของการเสียชีวิตจากอุบัติเหตุเครื่องบินตกมีสาเหตุมาจากเพลิงไหม้หลังการตกกระแทก ไม่ใช่การบาดเจ็บที่เกิดขึ้นระหว่างการปะทะ การหนีภัยออกจากเครื่องบินทันทีโดยไม่รีรอนั้นเป็นสิ่งสำคัญ หากเกิดเพลิงไหม้หรือควันไฟ คุณจะมีเวลาไม่ถึง 2 นาที ที่จะออกจากเครื่องบินได้อย่างปลอดภัย ตรวจสอบให้แน่ใจว่าทางออกที่คุณเลือกนั้นปลอดภัย มองออกไปนอกหน้าต่างเพื่อพิจารณาว่ามีเพลิงไหม้หรือภัยอันตรายอื่นๆ ภายนอกประตูทางออกดังกล่าวหรือไม่ หากมี ให้ใช้ประตูทางออกตรงข้าม หรือเปลี่ยนไปใช้ทางออกชนิดอื่น พนักงานต้อนรับบนเครื่องบินผ่านการฝึกอบรมที่เข้มงวดเพื่อให้มั่นใจว่าพวกเขาทราบว่าจะต้องทำอย่างไรบ้างในกรณีที่เกิดเหตุเครื่องบินตก หากพนักงานต้อนรับบนเครื่องบินสามารถออกคำสั่งหรือให้ความช่วยเหลือแก่คุณได้ ให้รับฟังอย่างตั้งใจและให้ความร่วมมือเพื่อเพิ่มโอกาสรอดชีวิตของทุกๆ คน อย่าพยายามรักษาทรัพย์สินของคุณไว้ ขั้นตอนนี้เป็นเรื่องที่ใครๆ ก็รู้ แต่ก็ยังมีบางคนที่ดูเหมือนจะไม่เข้าใจ ควรทิ้งของทุกอย่างไว้ การมัวแต่เก็บรักษาสัมภาระของคุณไว้มีแต่จะทำให้คุณช้าลง หากสุดท้ายแล้วคุณจำเป็นต้องกอบกู้ทรัพย์สินจากสถานที่เกิดเหตุเครื่องบินตก ให้ห่วงเรื่องนั้นในภายหลัง ในตอนนี้ คุณจำเป็นต้องทำให้แน่ใจว่าคุณสามารถหนีออกจากซากปรักหักพังและหาที่กำบังที่ปลอดภัยได้ก่อน หลบออกมาเลย หากเครื่องบินตกในพื้นที่ห่างไกล ตามปกติแล้วสิ่งที่ควรทำมากที่สุดคือการอยู่ใกล้ๆ กับเครื่องบินเพื่อรอหน่วยกู้ภัย แต่คุณก็ไม่ควรอยู่ใกล้นัก เนื่องจากเพลิงไหม้หรือการระเบิดอาจเกิดขึ้นได้ทุกเมื่อหลังจากการตกกระแทก จึงควรทิ้งระยะห่างระหว่างคุณและเครื่องบินไว้ส่วนหนึ่ง ถ้าเครื่องบินตกในน่านน้ำที่อยู่ไกลจากชายฝั่ง ควรว่ายน้ำออกมาให้ห่างจากซากเครื่องบินให้มากที่สุดเท่าที่จะทำได้ แม้ว่าการสงบสติอารมณ์หลังการเกิดเหตุเครื่องบินตกจะเป็นสิ่งสำคัญ แต่คุณก็จำเป็นต้องมองให้ออกว่าเมื่อใดที่คุณต้องให้ความช่วยเหลือและลงมือปฏิบัติด้วยความรวดเร็ว ให้การช่วยเหลือแก่คนที่กำลังลำบากและเยียวยาบาดแผลของผู้อื่นโดยใช้อุปกรณ์ปฐมพยาบาลเบื้องต้นที่มีอยู่  ดูแลรักษาบาดแผลของตนเองหากทำได้ ตรวจสอบร่างกายของคุณว่ามีรอยบาดหรือรอยขีดข่วนอื่นๆ หรือไม่ และกดห้ามเลือดหากจำเป็น พยายามอยู่นิ่งๆ เพื่อลดโอกาสที่อาจทำให้การบาดเจ็บภายในทรุดหนักลง อาการตื่นตระหนกในเชิงลบคือการไร้ความสามารถอย่างประหลาดในการตอบสนองต่อสถานการณ์อย่างแน่วแน่และเหมาะสม ตัวอย่างเช่น บุคคลหนึ่งอาจนั่งนิ่งอยู่กับที่ของตนเองแทนที่จะมุ่งหน้าไปยังทางออก ให้คอยระวังอาการเช่นนี้ในเพื่อนผู้โดยสารหรือเพื่อนร่วมทางของคุณ คุณจะมีโอกาสสูงขึ้นที่จะรอดชีวิตหากคุณเตรียมพร้อมรอการช่วยเหลือ อย่าเดินออกไปหาความช่วยเหลือ หรือพยายามค้นหาสิ่งที่อยู่ใกล้เคียง หากเครื่องบินของคุณตก ผู้คนจะรีบเข้ามาช่วยเหลืออย่างรวดเร็ว และคุณควรอยู่ในบริเวณนั้นเมื่อพวกเขาเดินทางมาถึง พยายามอย่าออกไปไหน คุณจะจำเป็นต้องรักษาร่างกายให้อบอุ่นหากคุณรอดชีวิตจากเครื่องบินตก แม้ว่าเรื่องความอบอุ่นของร่างกายจะไม่ใช่สิ่งจำเป็น แต่ยิ่งร่างกายของคุณมีสิ่งกำบังมากเท่าใดขณะที่เกิดการปะทะ โอกาสที่คุณจะได้รับบาดเจ็บรุนแรงหรือถูกไฟลวกจะยิ่งน้อยลงเท่านั้น ควรสวมกางเกงขายาว เสื้อยืดแขนยาว และรองเท้าแบบผูกเชือกที่ใส่สบายและทนทาน  เสื้อผ้าที่หลวมหรือเครื่องแต่งกายที่ซับซ้อนอาจก่อให้เกิดความเสี่ยงได้ เพราะอาจไปพันกับสิ่งกีดขวางในเครื่องบินซึ่งมีพื้นที่คับแคบ ถ้าคุณทราบว่าคุณจะต้องบินผ่านบริเวณที่มีอากาศหนาวเย็น ให้แต่งกายให้เหมาะสม และควรพกเสื้อคลุมไว้บนตัก ควรเลือกเสื้อผ้าที่ทำจากผ้าฝ้ายหรือขนสัตว์ เพราะผ้าชนิดนี้จะติดไฟยากกว่าผ้าชนิดอื่น ควรเลือกใช้ผ้าขนสัตว์มากกว่าผ้าฝ้ายเมื่อต้องบินข้ามน่านน้ำ เนื่องจากผ้าขนสัตว์จะไม่สูญเสียคุณสมบัติการเป็นฉนวนความร้อนมากเท่ากับผ้าฝ้ายเมื่อเปียกชื้น ถึงแม้ว่าคุณจะต้องการรู้สึกสบายหรือต้องแต่งตัวให้ดูเป็นมืออาชีพบนเที่ยวบิน รองเท้าแตะหรือรองเท้าส้นสูงนั้นจะทำให้ยากต่อการเดินเหินให้เร็วเมื่อเกิดเหตุฉุกเฉิน นอกจากนี้ รองเท้าส้นสูงยังไม่อนุญาตบนทางลาดสำหรับอพยพ และคุณอาจถูกกระจกบาดเท้าและนิ้วเท้าหรือถูกของเหลวที่ติดไฟง่ายกระเด็นใส่รองเท้าหากคุณสวมรองเท้าแตะ ผู้โดยสารที่อยู่ในส่วนหางของเครื่องบินมีอัตรารอดชีวิตสูงกว่าผู้ที่นั่งในแถวหน้าๆ ถึง 40% ในกรณีที่เกิดอุบัติเหตุเครื่องบินตก เนื่องจากการหนีออกมาได้อย่างรวดเร็วจะช่วยให้คุณมีโอกาสรอดชีวิตมากที่สุด ดังนั้นจึงควรเลือกที่นั่งที่อยู่ใกล้กับทางออกมากที่สุด ติดกับทางเดิน และอยู่ในส่วนท้ายของเครื่องบิน ถูกต้อง ตามสถิติแล้วการนั่งเที่ยวบินชั้นประหยัดนั้นปลอดภัยกว่าห้องโดยสารชั้นหนึ่งจริงๆ ซึ่งประหยัดเงินและปลอดภัยกว่า ใช่แล้ว คุณอาจเคยได้ยินคำแนะนำพวกนี้มาก่อน และคุณอาจไม่จำเป็นต้องใช้เรื่องพวกนี้เลยก็ได้ แต่ถ้าคุณมัวแต่ใส่หูฟังระหว่างมีการให้คำแนะนำก่อนขึ้นบิน หรือไม่สนใจอ่านแผ่นคู่มือความปลอดภัย คุณจะพลาดโอกาสรับฟังข้อมูลที่อาจมีความสำคัญมากในกรณีที่เกิดเหตุร้าย  อย่าคิดไปเองว่าคุณรู้ทุกอย่างดีแล้วเช่นกัน เครื่องบินแต่ละชนิดมีคำแนะนำด้านความปลอดภัยที่แตกต่างกัน  ถ้าคุณนั่งในแถวทางออก ให้ศึกษาประตูทางออกและทำให้มั่นใจว่าคุณรู้จักวิธีการเปิดประตูนั้นหากจำเป็น ในเหตุการณ์ปกตินั้น พนักงานต้อนรับบนเครื่องบินจะเป็นผู้เปิดประตู แต่ถ้าพวกเขาเสียชีวิตหรือได้รับบาดเจ็บ คุณต้องเป็นคนเปิดเอง มองหาทางออกที่อยู่ใกล้กับคุณมากที่สุดและนับจำนวนที่นั่งที่จะต้องเดินผ่านเพื่อไปให้ถึงทางออกนั้น หากเครื่องบินตก ในห้องโดยสารอาจมีทั้งควันไฟ เสียงดัง และความวุ่นวายหลังจากเกิดเหตุ ถ้าคุณจำเป็นต้องหนีภัยออกจากเครื่องบิน คุณอาจจะต้องคลำหาทางออก ซึ่งจะทำได้สะดวกมากขึ้นถ้าคุณรู้ว่าอยู่ตรงไหนและห่างออกไปเท่าไร คุณอาจใช้ปากกาจดตัวเลขลงบนมือก็ได้ เพื่อให้ดูได้อย่างรวดเร็วหากจำเป็น ทุกๆ หนึ่งเซนติเมตรที่เข็มขัดนิรภัยของคุณหย่อนคล้อยจะเพิ่มแรงโน้มถ่วงที่คุณจะประสบขณะเกิดการปะทะถึงสามเท่า ดังนั้นจึงควรคาดเข็มขัดนิรภัยให้แน่นหนาทุกครั้งที่คุณอยู่บนเครื่องบิน  ดันเข็มขัดให้คาดต่ำลงเหนือกระดูกเชิงกรานให้มากที่สุด คุณควรจะรู้สึกได้ว่าขอบด้านบนของกระดูกเชิงกรานอยู่เหนือขอบด้านบนของเข็มขัดนิรภัย ซึ่งจะช่วยรั้งคุณไว้ในกรณีฉุกเฉินได้ดีกว่าหน้าท้องที่อ่อนนุ่มของคุณ คาดเข็มขัดตลอดเวลาแม้แต่ตอนที่คุณหลับ ถ้าเกิดอะไรขึ้นในขณะที่คุณไม่มีสติ คุณจะดีใจที่มีอุปกรณ์นิรภัยพร้อมไว้ก่อนแล้ว พยายามตรวจสอบดูว่าเครื่องบินจะตกลงบนพื้นผิวแบบใดเพื่อให้คุณสามารถจัดเตรียมความพร้อมได้อย่างเหมาะสม ตัวอย่างเช่น ถ้าคุณกำลังจะตกลงในน่านน้ำ คุณควรสวมเสื้อชูชีพไว้ ทั้งนี้คุณจำเป็นต้องรอให้ออกจากเครื่องบินได้ก่อนจึงค่อยพองเสื้อชูชีพออก ถ้าคุณกำลังจะตกลงในพื้นที่ที่มีอากาศหนาวเย็น คุณควรเตรียมผ้าห่มหรือเสื้อคลุมเอาไว้เพื่อทำให้ร่างกายอบอุ่นเมื่อออกนอกเครื่องบิน  วางแผนเส้นทางโดยรวมที่คุณจะใช้เดินทางล่วงหน้า เพื่อให้คุณพอรู้คร่าวๆ ว่าคุณจะอยู่ตรงไหนเมื่อเครื่องบินตก ถ้าคุณบินจากรัฐไอโอวาไปยังแคลิฟอร์เนีย คุณจะสามารถมั่นใจได้ว่าคุณจะไม่ตกลงในมหาสมุทร ใช้เวลาก่อนที่จะเกิดการปะทะค้นหาทางออก ถ้าเครื่องบินกำลังจะตก ส่วนใหญ่แล้วคุณมักจะมีเวลาหลายนาทีที่จะเตรียมตัวให้พร้อมก่อนเกิดการกระแทก ให้ใช้เวลาที่มีนี้ทบทวนอีกครั้งว่าทางออกอยู่ตรงไหนบ้าง ถ้าคุณรู้ว่าเครื่องบินกำลังจะตก ให้ปรับที่นั่งของคุณกลับสู่ตำแหน่งตั้งตรงและเก็บสิ่งของที่อาจก่อให้เกิดอันตรายเนื่องจากไม่มีอะไรรัดให้มั่นคงเข้าที่หากทำได้ รูดซิปเสื้อคลุมของคุณขึ้นและตรวจสอบให้แน่ใจว่าผูกเชือกรองเท้าแน่นดีแล้ว จากนั้น ให้เลือกทำหนึ่งในสองท่ามาตรฐานสำหรับรับแรงปะทะที่ควรใช้เพื่อเอาชีวิตรอดจากเหตุเครื่องบินตก และพยายามสงบใจให้นิ่ง ในทั้งสองท่านี้ เท้าทั้งสองข้างของคุณควรวางราบกับพื้นและหดกลับเข้าไปให้ไม่ล้ำหน้าหัวเข่า เพื่อลดการบาดเจ็บที่เท้าและขาของคุณ ซึ่งคุณจะจำเป็นต้องใช้ในการหนีออกจากเครื่องบินหลังจากการตกกระแทกให้สำเร็จ เก็บขาของคุณให้ลึกเข้าไปใต้ที่นั่งให้มากที่สุดเพื่อหลีกเลี่ยงไม่ให้กระดูกหน้าแข้งของคุณหัก หากที่นั่งด้านหน้าคุณนั้นอยู่ใกล้พอที่จะเอื้อมถึง ให้วางฝ่ามือข้างหนึ่งลงบนด้านหลังของที่นั่งนั้น จากนั้นพาดฝ่ามืออีกข้างเหนือมือแรก ทาบหน้าผากกับมือทั้งสองข้างของคุณ คลายนิ้วมือออกจากกัน  ในบางกรณีจะแนะนำให้คุณแนบศีรษะติดกับที่นั่งด้านหน้าและประสานนิ้วมือรองด้านหลังศีรษะ เก็บลำแขนส่วนบนแนบไว้กับด้านข้างศีรษะเพื่อป้องกันอันตราย  เอนตัวไปข้างหน้าหากไม่มีที่นั่งอยู่ด้านหน้าคุณ ถ้าคุณไม่มีที่นั่งอยู่ใกล้ๆ ด้านหน้าคุณ ให้เอนตัวไปข้างหน้าและแนบหน้าอกกับต้นขาของคุณโดยให้ศีรษะอยู่ระหว่างหัวเข่าทั้งสองข้าง ไขว้ข้อมือทั้งสองข้างไว้ด้านหน้าน่องส่วนล่างและจับข้อเท้าของคุณไว้ . สติของเราจะหลุดไปกับความเอะอะโกลาหลได้ง่ายในพริบตาทั้งก่อนและหลังการปะทะ แต่ถ้าคุณทำใจให้นิ่งได้ คุณจะมีโอกาสมากขึ้นในการเอาชีวิตรอดจากเหตุการณ์นี้ จงจำเอาไว้ว่าแม้จะเป็นอุบัติเหตุที่เลวร้ายที่สุด คุณยังคงมีโอกาสที่จะรอดชีวิต คุณจะต้องสามารถคิดได้อย่างเป็นระบบและสมเหตุสมผลเพื่อที่จะเพิ่มโอกาสนั้นให้มากที่สุด ถ้าคุณทำให้เสื้อชูชีพพองลมตั้งแต่ยังอยู่ในเครื่องบิน เวลาที่น้ำเริ่มเข้าไปในเครื่อง เสื้อชูชีพจะดันให้ตัวคุณขึ้นไปแนบกับหลังคาห้องโดยสาร คุณจะมุดน้ำลงมาได้ยากมากๆ และทำให้ติดอยู่ตรงนั้น แทนที่จะพองลมตั้งแต่สวมอุปกรณ์ ให้คุณกลั้นลมหายใจเอาไว้และว่ายน้ำออกมาก่อน เมื่อคุณออกมาได้แล้วจึงค่อยพองเสื้อชูชีพออก คุณอาจเคยได้ยินขั้นตอนนี้บนเที่ยวบินพาณิชย์ทุกๆ เที่ยวที่คุณโดยสาร แต่คำแนะนำนี้ควรค่าแก่การย้ำเตือน หากสภาพห้องโดยสารตกอยู่ในอันตราย คุณจะมีเวลาเพียง 15 วินาทีหรือต่ำกว่านั้น ในการเริ่มหายใจผ่านหน้ากากออกซิเจนก่อนที่คุณจะหมดสติลง แม้ว่าคุณอาจรู้สึกถึงแรงกระตุ้นที่บอกให้ช่วยเหลือลูกหลานหรือผู้โดยสารสูงอายุที่นั่งอยู่ข้างๆ คุณก่อนเป็นอันดับแรก คุณจะไม่มีประโยชน์กับผู้อื่นหากคุณไม่สามารถครองสติเอาไว้ได้ นอกจากนี้ ควรจำเอาไว้ว่าคุณสามารถใส่หน้ากากออกซิเจนให้กับผู้อื่นได้แม้ว่าพวกเขาหมดสติไปแล้ว การทำเช่นนี้อาจช่วยชีวิตพวกเขาได้
ป้องกันตัวเองจากควันไฟ. ออกจากเครื่องบินให้เร็วที่สุด. ตั้งใจฟังคำสั่งหลังเกิดเหตุเครื่องบินตกของพนักงานต้อนรับบนเครื่องบิน. ปล่อยสัมภาระของคุณทิ้งไป. อยู่ให้ห่างจากซากเครื่องบินอย่างน้อย 150 เมตร (500 ฟุต) ในทางต้นลม. อยู่นิ่งๆ แต่ให้ความสนใจกับสิ่งที่ควรจะเกิดขึ้น. รอการช่วยเหลือ. แต่งกายให้สะดวกสบาย. สวมรองเท้าที่เหมาะสม. นั่งในส่วนหางของเครื่องบิน. อ่านเอกสารคู่มือความปลอดภัยและตั้งใจฟังการบรรยายเรื่องความปลอดภัยก่อนขึ้นบิน. นับจำนวนที่นั่งที่อยู่ระหว่างที่นั่งของคุณและแถวทางออก. รัดเข็มขัดนิรภัยตลอดเวลา. ประเมินสถานการณ์. จัดเตรียมพื้นที่ของคุณให้พร้อมมากที่สุดเท่าที่จะทำได้. ยึดร่างกายกับที่นั่งด้านหน้าคุณ. พยายามทำใจให้สงบ ในกรณีที่เครื่องบินตกในน่านน้ำ ให้สวมเสื้อชูชีพไว้แต่อย่าเพิ่งทำให้พองลม. ใส่หน้ากากออกซิเจนของคุณก่อนที่จะไปช่วยผู้อื่น.
https://www.wikihow.com/Survive-a-Plane-Crash https://www.wikihow.com/Survive-a-Plane-Crash https://www.wikihow.com/Survive-a-Plane-Crash
Surviving the Crash Preparing for Flights Safely Bracing on Impact